Flammulaster carpophilus

Flammulaster carpophilus Inocybaceae familiako onddo espezie bat da. Haragi gutxi. Ez du balio gastronomikorik

Sinonimoak: Agaricus carpophilus (Basionimoa), Agaricus naucicola, Naucoria carpophila, Galera carpophila, Tubaria carpophila, Phaeomarasmius carpophilus, Flocculina carpophila.

 Deskribapena 
Kapela: Oso txikia, 0,4 eta 1 cm bitartekoa, hemisferikotik ganbilera eta lautura, pixka bat ildaskatua ertz dekurbatua, flokosua eta koskadun samarra. Kapelaren azala flokoso samarra, pikortsua eta furfurazeoa, kolore zurbilekoa (krema-zuria edo okre argia).

Orriak: Adnatuak, zabal, krema kolorekoak, ertza pikor finekin.

Hanka: Luzea, 4 eta 5 cm bitarteko garaierakoa, barnehutsa, zuzena edo okertua, zilindrikoa, flokosoa, pruinaduna, fibrilosoa, kapelaren kolorekoa.

Haragia: Hutsala. Geranio hostoen usain ahulekoa.

Etimologia: Carpophiloides epitetoa grekotik dator, fruitua, esan nahi duen “karpos” hitzetik eta laguna, esan nahi duen “philos” hitzetik. Bere habitatagatik.

 Jangarritasuna 
Interes gastronomikorik gabea.

 Nahasketa arriskua 
Rhombosporus aldaerak espora erronboideak ditu. Tubaria generoaren antzekoa.

 Sasoia eta lekua 
Udazkenean eta negu epeletan. Banaketa zabala du baina ikusteko zaila da bere tamaina eta koloreagatik. Saprofitoa, landare aztarnetan (adarrak, hosto-hondakinak, pagatxak, fruituak …) hostoerorkorrenak edo mistoenak (pagoa, haritza, sahatsa, artea, pinua, eukaliptoa). Lur hezeetan.

 Banaketa eremua 
Kanada, Alaska, Ameriketako Estatu Batuak, Mexiko, Islandia, Kanariak, Europa, Errusia, Iran, Himalaiako eremua, Txina, Tanzania.

 Erreferentziak 

 Kanpo estekak 

Kategoria:Flammulaster
Kategoria:Kanadako onddoak
Kategoria:Alaskako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Islandiako onddoak
Kategoria:Kanarietako onddoak
Kategoria:Europako onddoak
Kategoria:Errusiako onddoak
Kategoria:irango onddoak
Kategoria:Himalaiako eremuaren onddoak
Kategoria:Txinako onddoak
Kategoria:Tanzaniako onddoak